**Közlemény a Bursa Hungarica Felsőoktatási Önkormányzati Ösztöndíjpályázat**

**2026. évi fordulójához való csatlakozásról**

A hátrányos helyzetű, szociálisan rászoruló fiatalok felsőoktatásban való részvételének támogatása érdekében **Miskolc Megyei Jogú Város Önkormányzata (a továbbiakban: Önkormányzat) csatlakozott a Bursa Hungarica Felsőoktatási Önkormányzati Ösztöndíjrendszer 2026. évi fordulójához.**

**Az ösztöndíjpályázat keretében az Önkormányzat 150 pályázót** - 130 fő „A” típusút, és 20 fő „B” típusút - **kíván minimum 5.000,- Ft/fő/hó, maximum 10.000,- Ft/fő/hó önkormányzati támogatásban részesíteni, akinek háztartásában az egy főre eső havi nettó jövedelem nem haladja meg a 150.000,- Ft-ot.**

**A pályázatok elbírálásának szempontja nem a tanulmányi eredmény, hanem a pályázó szociális helyzete.**

**Az ösztöndíjrendszer keretében „A” és „B” típusú pályázatot lehet benyújtani.**

Az „A” típusú pályázatra azok az önkormányzat területén lakóhellyel rendelkező, hátrányos szociális helyzetű hallgatók jelentkezhetnek, akik a nemzeti felsőoktatásról szóló 2011. évi CCIV. törvény (a továbbiakban: Nftv.) 1. mellékletében szereplő felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat.

Az ösztöndíjra pályázhatnak a 2025. év szeptemberében felsőoktatási tanulmányaik utolsó évét megkezdő hallgatók, továbbá azok is, akiknek hallgatói jogviszonya a pályázás időpontjában szünetel.

A „B” típusú pályázatra azok az önkormányzat területén lakóhellyel rendelkező, hátrányos szociális helyzetű, a 2025/2026. tanévben utolsó éves, érettségi előtt álló középiskolás, illetve felsőfokú végzettséggel nem rendelkező, **felsőoktatási intézménybe felvételt még nem nyert,** érettségizett pályázók jelentkezhetnek, akik a 2026/2027. tanévtől kezdődően az Nftv. 1. mellékletében szereplő felsőoktatási intézményben teljes idejű (nappali munkarend)alapképzésben, osztatlan képzésben vagy felsőoktatási szakképzésben kívánnak részt venni.

A „B” típusú pályázatra jelentkezők közül csak azok részesülhetnek ösztöndíjban, akik a 2026. évi általános felvételi eljárásban először nyernek felvételt felsőoktatási intézménybe és tanulmányaikat a 2026/2027. tanévben ténylegesen megkezdik.

**Nem részesülhet ösztöndíjban az a pályázó, aki:**

**-** honvéd tisztjelölt, rendvédelmi oktatási intézmény tisztjelöltje,a Magyar Honvédség hivatásos és szerződéses állományú, valamint a rendvédelmi feladatokat ellátó szervek hivatásos állományú hallgatója, a polgári nemzetbiztonsági szolgálatok hivatásos állományú hallgatója, rendészeti képzésben részt vevő ösztöndíjas hallgató;

- doktori (PhD) képzésben vesz részt;

- kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt;

- akiről hitelt érdemlően bebizonyosodik, hogy a pályázat benyújtásakor a támogatási döntés tartalmát érdemben befolyásoló, valótlan, hamis vagy megtévesztő adatot szolgáltatott, vagy ilyen nyilatkozatot tett;

- aki a pályázat benyújtását megelőző három naptári éven belül az államháztartás alrendszereiből juttatott valamely támogatással összefüggésben a támogatási szerződésben/támogatói okiratban/ösztöndíjszerződésben foglaltakat önhibájából nem vagy csak részben teljesítette.

A pályázat beadásához a Bursa Hungarica Elektronikus Pályázatkezelési és Együttműködési Rendszerben (EPER-Bursa rendszerben) egyszeri pályázói regisztráció szükséges, melynek elérése:

<https://bursa.emet.hu/paly/palybelep.aspx>

A pályázói regisztrációt követően lehetséges a pályázati adatlapok rögzítése a csatlakozott önkormányzatok pályázói részére.

**A pályázók az adatrögzítést az Önkormányzat Csatlakozási nyilatkozatának a Nemzeti Kulturális Támogatáskezelőhöz történő érkeztetését és elfogadását követően kezdhetik el.**

**A rögzítést követően a pályázati űrlapot kinyomtatva és aláírva** kell a pályázati kiírásokban felsorolt igazolásokkal, dokumentumokkal együtt az Önkormányzathoz a megadott címre postai úton vagy személyesen eljuttatni az előírt határidőig.

**A pályázat benyújtását megelőzően előzetes ellenőrzésre a Polgármesteri Hivatal Lakosságszolgálati Főosztály Szociális és Köznevelési Osztályának ügyfélszolgálatán (3525 Miskolc, Városház tér 8. szám) van lehetőség.**

**A pályázat rögzítésének és az önkormányzathoz történő benyújtásának (postára adásának) határideje 2025. november 4. (kedd).**

Személyes leadásra a Polgármesteri Hivatal Központi Ügyfélszolgálatán kihelyezett gyűjtődobozban történő elhelyezésre van lehetőség, legkésőbb: 2025. november 4. (kedd) 16.00 óráig.

**Az elbírálás határideje: 2025. december 3.**

Az Önkormányzat a meghozott döntéséről és annak indokáról 2025. december 4-ig az EPER-Bursa rendszeren keresztül elektronikusan vagy postai úton küldött levélben értesíti a pályázókat.

  **Miskolc Megyei Jogú Város**

 **Önkormányzata**